वैक्सीन के लिए पात्र लगभग आधी जनसंख्या पूरी तरह से हो चुकी है वैक्सिनेट- लव अग्रवाल
स्वास्थ्य मंत्रालय के संयुक्त सचिव लव अग्रवाल ने बताया कि विश्व में अभी भी कोविड के मामलों में तेजी देखी जा रही है। पिछले एक हफ्ते में दुनिया में 70% मामले यूरोप से आए हैं। एक हफ्ते में यूरोप में 2.75 लाख कोविड मामले आए और 29,000 से अधिक मृत्यु एक हफ्ते में यूरोप में दर्ज़ की गई
नई दिल्ली। स्वास्थ्य मंत्रालय के संयुक्त सचिव लव अग्रवाल ने गुरुवार को कहा कि देश में इस वक़्त कोविड के 99,763 सक्रिय मामलों की संख्या है। पिछले 24 घंटे में देश में कोविड के 9,765 नए मामले सामने आए हैं। सह सचिव स्वास्थ्य मंत्रालय लव अग्रवाल ने बताया कि वैक्सीन के लिए पात्र लगभग आधी जनसंख्या पूरी तरह से वैक्सिनेट हो चुकी है। देश में संक्रमण की दर अब 1 प्रतिशत से भी नीचे है और 2 राज्यों (महाराष्ट्र और केरल) में 55 प्रतिशत एक्टिव केस हैं। देश के 18 जिले ऐसे हैं जहां पर साप्ताहिक संक्रमण दर 5-10 प्रतिशत के बीच है, इसमें केरल के 9 जिले हैं। वहीं 15 जिले ऐसे हैं जहां संक्रमण की दर 10 प्रतिशत से ज्यादा है, केरल के इसमें 4 जिले हैं।लव अग्रवाल ने कहा कि कोविड के नए वेरिएंट ओमिक्रोन के बारे में बहुत से तथ्य विज्ञान के द्वारा सामने आने वाले हैं। भविष्य में जो भी निर्णय लिए जाए वे सभी निर्णय वैज्ञानिक तथ्यों के सामने आने के बाद ही लिए जाने चाहिए। अबतक देश में 125 करोड़ से ज्यादा वैक्सीन डोज लगाई जा चुकी है, 79 करोड़ से ज्यादा पहली डोज वाले लोग हैं, यानि 84.3 प्रतिशत पात्र जनसंख्या को पहली डोज लग चुकी है। 45.92 करोड़ दो डोज वाले लोग हैं, कुल 49 प्रतिशत पात्र जनसंख्या पूरी तरह वैक्सिनेट हो चुकी है। दुनियाभर में अभी भी कोरोना मामले बढ़ रहे हैं, पिछले एक हफ्ते के दुनियाभर के मामले देखे जाएं तो अकेले यूरोप से ही 70 प्रतिशत मामले हैं। 29 हजार से ज्यादा मौते पिछले एक हफ्ते के दौरान यूरोप में देखी गई हैं। विश्व स्वास्थ्य संगठन ने बताया कि मास्क नहीं लगाना और सोशल डिस्टेंसिंग की कमी की वजह से यूरोप में मामले बढ़े हैं। पिछले 2 महीने के दौरान यूरोप में कोविड मामले तथा मौते दोगुनी बढ़ी हैं। दुनिया के कई देशों में वैक्सीन कवरेज की कमी से भी मामले बढ़े हैं और मौते हुई हैं। स्वास्थ्य मंत्रालय के संयुक्त सचिव लव अग्रवाल ने बताया कि विश्व में अभी भी कोविड के मामलों में तेजी देखी जा रही है।  पिछले एक हफ्ते में दुनिया में 70% मामले यूरोप से आए हैं। एक हफ्ते में यूरोप में 2.75 लाख कोविड मामले आए और 29,000 से अधिक मृत्यु एक हफ्ते में यूरोप में दर्ज़ की गई। देश में हम अब तक लोगों को 125 करोड़ से ज़्यादा कोविड वैक्सीन की डोज़ लगा चुके हैं। देश में दो राज्य ऐसे हैं जहां 10,000 से अधिक सक्रिय मामले हैं। वह केरल और महाराष्ट्र हैं। 44,000 सक्रिय मामले केरल और 11,000 मामले महाराष्ट्र में हैं। कोविड के 55% मामले देश में इन्हीं दो राज्यों से आ रहे हैं।